Хәерле кич, хөрмәтле авылдашлар, килгән кунаклар.

Мәктәп - туган җир җылысын бирүче, балачак һәм үсмер еллар истәлеген саклаучы, еллар дәвамында үзенә чакырып, олылап каршы алучы изге йорт ул. Кыңгыраулы мәктәп еллары күңелдә кала торган иң шатлыклы һәм мәшәкәтьсез мизгелләрнең берсе. Бу чынлап та бик дөрес. Мәктәп кешегә беренче бик мөһим булган белемне генә түгел, беренче тормыш дәресләрен дә бирә, дуслык хисләре белән дә таныштыра. Һәрбер укучы үсеп җитеп еллар биеклегеннән үзенең мәктәп елларына караса, барыбер тик мәшәкәтьсез, тыныч балачагын һәм мәңгелеккә узып киткән мәктәп елларын гына искә аладыр.

Безнен мәктәбебез 3 катлы, белем алыр өчен яхшы шартлар тудырылган, чиста, матур, якты, 12 сыйныф бүлмәләре, спортзалыбыз, ашханәбез, мастерскоебыз, музеебыз, библиотека бар.

Мәктәбебез 6 көнлек эш режимы белән эшли.

Мәктәп Россия Федерациясенеӊ, Закон «Об образовании», устав һәм положениеләргә нигезләнеп эшли.

слайд

3 елга укучылар саны

|  |  |  |  |
| --- | --- | --- | --- |
| **Класс** | **2017-2018**  **уку елы башына** | **2018-2019**  **уку елы**  **башына** | **2019-2020**  **уку елы**  **башына** |
| 1-4 | 37 | 40 | 44 |
| 5-9 | 35 | 42 | 46 |
| **1-9** | **72** | **82** | **90** |

Бүгенге көндә

башлангыч сыйныфта - 43

5-9 классаларда - 41 укучы

2 чирек ахырында 84 укучыбыз бар.

3 елга сыйфат һәм өлгереш буенча анализ:

|  |  |  |  |  |  |  |  |
| --- | --- | --- | --- | --- | --- | --- | --- |
| **2016-2017 уку елы** | | **2017-2018 уку елы** | | **2019-2020 уку елы** | | | |
| Сыйфат | Өлгереш | Сыйфат | Өлгереш | 1 чирек | | 2 чирек | |
| Сыйфат | Өлгереш | Сыйфат | Өлгереш |
| 59% | 100% | 53% | 100% | 43% | 94% | 47% | 94% |

Күргәнегезчә мәктәпнеӊ сыйфаты елдан-ел түбәнәя бара, моныӊ сәбәпләре:

1.Кадлар ягыннан мохтажлык, мәктәп сыйфатына тәэсир итә, математика, информатика, татар теле, химия, биология, география, ОБЖ, технология кебек фәннәрдән укытучылар кирәк.

2. Мәктәпнеӊ матди-техник база бик түбән дәрәҗәдә. Бүгенге көндә мәктәптә 6 проектор бар. Әлбәттә, авыл мәктәбендә финансирование түбән булу сәбәпле, мәктәпкә яӊа җиһаз алу мөмкинлеге юк.

3. Интернет, вай-файныӊ көче бик түбән.

Ә бу турыдан туры дәрес бирү сыйфатына йогынты ясый.

Мәктәпнеӊ төп күрсәткече булып дәүләт имтиханнары тора. 2019 уку елын алганда, 9 сыйныфта - 7 укучы белем алды, 7 укучыбыз да имтиханнарны уӊышлы биреп, аттестат алып, барысыда коллиятләргә укырга кереп, үзләренә һөнәр алалар.

Мәктәбебез педагогик коллективы сыйфатлы белем бирү, дәүләт белем бирү стандарты таләпләрен үтәү, укыту-тәрбия процессын камилләштерү буенча максатчан эш алып бара. Уку программалары камилләшә, алдынгы педагогик технологияләр кертелә. Мәгариф системасы үсеше, белем сыйфаты укытучының һөнәри гыйлеменә ни дәрәҗәдә ия булуына бәйле.  Бүгенге көндә мәктәбебездә 12 укытучы эшли, шуларныӊ 8 югары белемле (67%),

1 укытучы (8,3%) - бакалавр, 3 укытучы (25%) магистратура да педагогик юнәлештә укуларын дәвам итәләр.

Мәктәптә кадрлар житмәү сәбәпле читтән килеп 2 укытучы эшли (география, химия).

Мәктәп администрациясе зур игътибарны укытучыларнын вакытында квалификацион категориялэрен арттыру курсларын үтүне барлап бара.

Бүгенге көн һәр кешедән тирән белем, һөнәри осталык таләп итә. Укучылар бу тормышка яраклашырга, мөмкинлекләрен ача белергә, үз-үзләренэ ышанырга тиеш. Ә укучыларга бу мөмкинлекләр, әлегә, мәктәптә бирелә.

Коллективның иҗади хезмәт, традицияләрне саклаган хәлдә укытуның инновацион формаларын урынлы һәм уңышлы кулланып белем бирү нәтиҗәсендэ республика, регионара, район күләмдә үткәрелә торган иҗади конкурслар, фәнни-гамәли конференцияләрдә төрле дәрәҗәдәге  
уңышларга ирешуче укучыларыбыз һәм укытучыларыбыз белән горурланабыз.

Балачакта алган белем һәм тәрбия безне гомеребез буена озатып бара.

Шуна курэ без балаларнын тәрбия ягыннан үсешенә дә зур игътибар бирәбез. Моӊа дәрестә, дәрестән тыш чараларда, түгәрәкләрдә шөгыльлэнү, авылдан чыккан күренекле шәхесләр, ветераннар белән очрашу керә.

Ләкин, авыл җирлегендә балалар саны аз булу сәбәпле түгәрәкләр аз бирелә, бүгенге көндә 6 түгәрәк эшләп килә (юные шахматисты, юные спортсмены, юные инспектора движения, Юные краеведы, самостоятельные дети, семьеведение). Бу әлбәттә балаларныӊ төрле яклап үстерүгә бик аз, балалар бик теләп робототехника, медицина, тегү осталыкларына, компьютерда мультипликация ясарга өйрәнү кебек түгәрәкләргә йөрү теләкләрен белдерәләр

Зур игътибарны, балаларга мәктәп күләмендә ярыш-уеннар белән мавыктыру өстендә эшлибез. Балалар бик яратып спорт сексияләренә йөриләр. Төрле ярышлар да катнашып призлы урыннар алалар.

Укучыларыбыз мәктәптә күп вакытларын уздыру сәбәпле, балаларныӊ мәктәп ашханәсендә туклануы да безнеӊ алда зур бурыч булып тора. Бүгенге көндә 100% укучыбызда мәктәп ашханәсендә кайнар ризык белән тукланалар. 2019 елда ашханәбез АБК Пеймонт (Казан) организациясенә күчте, балаларга СанПин нормаларына туры китереп сезонлы витаминнарга бай булган рацион төзелде.

Мәктәптә әти-әниләр белән эшләү дэ тыгыз мөнәсәбәттә бара. Әтиләр көче белән мәктәп территориясен яӊа уку елына әзерләнгән дәвердә бик күп эшләр эшләнелде. Мәктәп территориясен корыган агач- куаклардан арындыру, начар хәлдә булган сарайны сүтү, мәктәп баскыч алдын сайдинг белән тышлау кебек эшләр башкарылды.

слайд

Әти-әниләр комитеты тарафыннан 2019-2020 уку елына әзерлек чорында зур көч сарыф иткән эшләр башкарылды. Башлангыч сыйныф укучылары өчен 2 кабинетка ремонт ясалды, моӊа стена агарту, түшәмне армстронг белән тышлау, идәнгә линолеум җәю эшләре керә.

слайд

Шунсын да әйтеп үтәсе килә, мәктәпне тәмамлап бетереп киткән укучылар да һәрвакыт ярдәм кулын сузып торалар, трактор, камаз белән чүп түгү, амкадор белән җир тигезләу, җир ташу кебек эшләр башкарылды. Шушы форсаттан чыгып, Шангараев Ильсур, Шангараев Ильгиз, Гильманов Айнур, Асхадуллин Айдарга мәктәп коллективы исенменнән зур рәхмәтләребезне җиткерәбез.

Слайд

Әти-әниләр комитеты балаларныӊ сәламәт яшәү рәвеше өстендә дә мәктәп белән тыгыз мөнәсәбәттә яши. Укучыларыбыз һәм әтиләр арасында теннис ярышы, хоккей, футбол, балалар сабантуйлары мәктәп традициясенә әверелеп килә.

Яӊа уку елына әзерләнгән дәвердә мәктәп коллективы белән дә мәктәп территориясен яшелләндерү, төзекләндерү өстендә бик күп эш башкарылды. Шуныӊ нәтиҗе булып район күләмендә яна уку елына әзерлек буенча мәктәбебез 1 урын яулады.

2019 елга анализ ясаганда түбәндәге проблемаларны чишү уӊаеннан 2020 елга максат итеп куябыз:

1. Укытучы кадрлар белән тәэмин итү өстендә эш алып бару (математика, информатика, химия, биология, география, технология, ОБЖ, немец теле укытучылары кирәк).
2. Укыту сыйфатын күтәрү өстендә чишү юлларын эзләү.
3. Яшь укытучыларныӊ яшәү мәсьәләсен чишү.
4. Актовый зал, ашханә, спортзал, музей, 3 уку кабинетында ремонт мәсьәләсе.
5. Материаль яктан кабинетларны җиһазлаштыру (принтер, мультимедиа, физика, химия, биология лаборатория керә).
6. Укучыларныӊ укуга карата кызсындыру уяту өстендә эшләү.
7. Олимпиадаларда катнашуны активлаштыру.
8. Түгәрәкләр санын арттыру өстендә эш.
9. 2021 елда мәктәп юбилеена әзерлек эшләре алып бару.

Игътибарыгыз өчен рәхмәт!